Külalislahke maja  Nii sauna,  köögi kui ka vannitubade ehitamisel ja sisustamisel arvestati sellega, et koos pererahvaga saabub puhkama arvukalt külalisi. Köögi külmik on nii suur, et vajadusel võib sinna mahutada nädala toiduvaru ning veinikülmiku riiulitelt ei haiguta kunagi vastu tühjus. Ka saun on piisavalt ruumikas sõpradega jagamiseks.  Maja teine korrus ongi reeglina külaliste pärast, sinna mahuvad kaks mugavat magamistuba suure vannitoaga.